חברת F5 Networks מציגה שירותי יישומים חדשים מוגדרי תוכנה (Software Defined Application Services - SDAS) עבור פתרונות BIG-IP הפיזיים והווירטואליים, תוך שהיא משפרת את טכנולוגיות הגישה, האבטחה וההאצה של החברה ומציעה את הרמות הגבוהות ביותר של התאמות היקף וביצועים.
בהתאם לחזון הארכיטקטורה של F5 Synthesis, ועל מנת להציע ללקוחות מארג מקיף להספקת יישומים ותזמור של יכולות מחשוב, מאפשרת גרסה 11.6 של תוכנת BIG-IP לספק שירותים מסתגלים ולהבטיח פריסה יעילה של המשאבים.
ארגונים מתמודדים כיום מול מגוון מתקפות שמתמקדות בתחומים מרובים של מערך OSI (OSI stack, דוגמת מתקפות מבוזרות למניעת שירות - DDoS, מתקפות zero-day, או מתקפות ברמת היישום). גם בשל המספר הגדול של היישומים בסביבות הייצור, המגוון של תרחישי פריסה ספציפיים, והתפקיד המכריע שממלאים היישומים בארגונים ובספקיות שירות, ממשיכות הפרצות הקשורות ליישומים לשמש יעד פופולארי עבור האקרים.
F5 מספקת את ההגנה האיתנה ביותר בענף מפני איומי zero-day, ואת היכולות המלאות ביותר להגנה מפני תוכנות רובוטיות (bot). היא מציעה לארגונים פלטפורמה ברת-תכנות שניתן להתאים לתשתיות הספציפיות ולסדר העדיפויות העסקי. כעת זמין גם מודול WebSafe של F5, אשר מציע הגנה מתקדמת, בזמן אמת, מפני הונאות מקוונות - לכל משתמש, בכל מכשיר ובכל דפדפן - על מנת למנוע מתוקפים את היכולת להתחזות בבדיקות המקוונות, לחסום אותן או לעקוף אותן בדרך אחרת.
כדי למנף את השיפורים בביצועים, בתפוקה וביעילות של היישומים מהדור הבא, על ארגונים להתאים את ההיקף של התשתיות שלהם ולמצוא דרכים חסכוניות לתמיכה בפרוטוקולים חדשים. בעזרת הגרסה החדשה של BIG-IP יכולים הלקוחות להפיק מהיישומים ביצועים מהירים בצורה פשוטה ומאובטחת יותר - וליהנות מיכולות גבוהות במיוחד להתאמת-היקף של שירותי DNS (כושר התאמה של עד פי 200 בהשוואה לפתרונות מתחרים). כך ניתן להרחיב את התשתיות, לאבטח אותן, לצמצם השבתות ולהבטיח את הזמינות של שירותי DNS.
F5 היא הספקית היחידה של בקר להספקת יישומים (ADC) אשר תומכת בפרוטוקול HTTP 2.0, ובהשוואה לפתרונות מתחרים, הקצב של טעינת הדפים שמספקת F5 מהיר בשיעור של עד 50%. חברת F5 מספקת גם כושר התאמת-היקף גבוה פי 10 בהשוואה לפתרונות גישה אחרים, ומעניקה לעסקים יכולות גישה שנותנות מענה לאתגרי המחשוב שמציב קצב הצמיחה המעריכי בהיקף של המכשירים המחוברים לאינטרנט.
F5 מחויבת לסייע ללקוחות ליהנות מהיעילות והגמישות שמציעים פתרונות הענן. בעזרת הפתרונות של F5, שמוצעים הן במתכונת פיזית והן במתכונת וירטואלית, ניתן לפרוק משימות של עיבוד SSL מהמהדורות הווירטואליות של F5 למוצרי החומרה. תוכנת BIG-IP מספקת כעת ביצועי SSL מרביים לפריסות היברידיות, עם הפיתרון הראשון והיחיד לפריקה היברידית של הצפנה, ובכך מסירה עוד מחסום פוטנציאלי בפני ארגונים שמבקשים לעבור לענן.
בנוסף, מוצעת הגנה משופרת לסביבות ADC מרובות לקוחות (multi-tenant), עם מופעי Virtual Clustered Multiprocessing (vCMP) ושיטות משופרות לבידוד משאבים, על מנת לספק הגנה מפני איומים של לקוח-למארח ולקוח-ללקוח. כמו כן, מקדמת F5 מעבר מואץ ומאובטח לענן הודות ליכולות מובילות בענף של REST API, עבור פתרונות פיירוול ליישומי אינטרנט (web application firewall).
"המעבר לארכיטקטורת Synthesis של F5 אפשר לנו להציע ללקוחותינו חוויה באיכות גבוהה יותר" אמר בארי קזיק, מנהל כללי לתכנון רשת והנדסה בחברת Vodafone באוסטרליה. "שירותי DNS בפלטפורמת BIG-IP אפשרו לנו להציע שירות משופר בעכבה נמוכה יותר, הודות ליכולות מטמון DNS של F5".
"ארגונים חשים צורך להסתגל במהירות לפרוטוקולים חדשים, יישומים וטכנולוגיות ענן, על מנת לפשט את הפעילות, להגביר את הניצולת ולהשיג יתרון תחרותי" אמר קרל טריבס, מנהל טכנולוגיה ראשי וסגן נשיא בכיר לפיתוח מוצרים בחברת F5. "בה בעת, דורשים מהם להתאים את היקף התשתיות על מנת לתמוך במכשירים ניידים ובהספקה של תכנים מכל הסוגים - למרות הסיכונים הכרוכים באיומי אבטחה מתוחכמים יותר. השילוב בין דרישות אלה ממחיש את הצורך בגישה הוליסטית להספקת יישומים. הודות לתמיכה של גרסה 11.6 של תוכנת BIG-IP בחבילה מקיפה של שירותים במרכז הנתונים, בענן ובסביבות היברידיות, יכולים הלקוחות לשמור על גמישות מרבית, מבלי להקריב את הביצועים או את האבטחה".
גרסה 11.6 של תוכנת BIG-IP כבר זמינה, עם תפקודים שמשפרים את הביצועים והאבטחה במערך המודולים של המוצר (product module portfolio). הפתרונות של F5 להגנה מפני הונאות (fraud protection solutions) זמינים כעת באזור של יבשות אמריקה ובאזור של אירופה, המזרח התיכון ואפריקה, ובהמשך הם יהיו זמינים גם בדרום מזרח אסיה וביפן. לפרטים נוספים על זמינות המוצרים במדינות שונות ניתן לפנות למשרד המכירות המקומי של F5 (local F5 sales office).